CHG โบรกฯอัพปรับประมาณการกําไรปี 64 แตะ 1,073 ลบ.แนะซื้อเก็งกำไรเป้า 3.66 บ.
CHG โบรกฯอัพปรับประมาณการกําไรปี 64 แตะ 1,073 ลบ.แนะซื้อเก็งกำไรเป้า 3.66 บ.
17 พ.ค. 2564

บล.คิงส์ฟอร์ด ระบุในบทวิเคราะห์วันนี้(17พ.ค.2564) ว่า  บริษัท โรงพยาบาลจุฬารัตน์ จำกัด (มหาชน) หรือ CHG  (ซื้อเก็งกําไร / ราคาเป้าหมาย 3.66 บาท) รายงานกําไรสุทธิงวดไตรมาส 1/2564 อยู่ที่ 252 ล้านบาท (+35.02%เทียบช่วงเดียวกันของปีก่อน, -0.71% เทียบไตรมาสก่อนหน้า) สูงกว่าที่คาดไว้ที่ 229 ล้านบาท ราว 10.9% ได้ปัจจัยหนุน เทียบช่วงเดียวกันของปีก่อนจากการตรวจเชื้อ Covid-19 ส่งผลให้รายได้ในส่วนของโครงการภาครัฐฯอื่นปรับตัวเพิ่มขึ้น63%เทียบช่วงเดียวกันของปีก่อน
นอกจากนี้ทาง CHG ยังได้แรงหนุนจากรายได้อื่น(บรรทัด Other Income) ที่เพิ่มขึ้นมาอยู่ที่ระดับ 57 ล้านบาทโดยหลักๆมาจากธุรกิจใหม่ซึ่งเป็นการรับจ้างบริหารโรงพยาบาลอื่น ซึ่งช่วง ไตรมาส 1/2564 มีอยู่ 2 โรงพยาบาลด้วยกัน(ที่เกาะล้าน 1 และที่พัทยาอีก1)
ด้านผลการดําเนินงานหลังไตรมาส1/2564 มองว่าปีนี้ยังจะเป็นปีที่ดีของ CHG เนื่องจากการรับรู้รายได้การรับจ้างบริหาร โรงพยาบาลที่จะรับรู้เพิ่มในไตรมาส2/2564 (ศูนย์หัวใจสิริธร ; คาดรายได้ราว 150 ลบ./ปี) ปัจจุบัน ปรับประมาณการกําไรสุทธิ ปี 64 และ ปี 65 ขึ้นเป็น 1,073 ลบ. ( +22.42% เทียบช่วงเดียวกันของปีก่อน ) และ 1,208 ลบ.( +12.56% เทียบช่วงเดียวกันของปีก่อน ) ตามลําดับ